Swmereg

Swmereg Yr Acadeg, sy'n iaith Semitig, a ddisodlodd yn araf y Swmereg yn brif iaith a siaradwyd tua t.  2000 CCC, ond parhaodd y Swmereg i fod yn iaith gwyddoniaeth, gan gynnwys i fod yn iaith sanctaidd, defodol, a llenyddol yn ardaloedd Acadeg Mesopotamia, megis Assyria a Babilonia, nes 1AD. Wedi hynny, ni chafodd gryn sylw hyd nes y 19eg ganrif, pan ddechreuodd Assyriolegwyr ddehongli'r arysgrifau cynffurf a'r llechi a gafodd eu gadael ar ôl gan ei siaradwyr. Er gwaethaf ei marwolaeth, cafodd y Swmereg gryn ddylanwad ar ieithoedd eraill yr ardal. Roedd defnydd o'r gynffurf, a gafodd ei defnyddio i ysgrifennu'r Swmereg, i'w gael gydag ieithoedd eraill, megis yr Acadeg, yr Elameg, yr Ebaleg, yr Hetheg, yr Hwrïeg, y Lwïeg, a'r Wrarteg; yr oedd hefyd yn sail i wyddor yr Hen Berseg, a ddefnyddiwyd i ysgrifennu'r iaith eponymaidd. Cafodd y dylanwad mwyaf ar yr Acadeg, lle mabwysiadwyd llawer o ramadeg a geirfa'r Swmereg gan yr Acadeg.